ভারী ব্যাগ নিয়ে মেট্রোয় সুখের যাত্রা এবার বন্ধ হতে চলেছে। শুধু ব্যাগের ওজনই নয়, ব্যাগের উচ্চতা, দৈর্ঘ্য় ও প্রস্থও বেঁধে দেওয়া হয়েছে। তবে কলকাতা নয়! এই সিদ্ধান্ত নিয়েছে দিল্লির মেট্রো রেল কর্পোরেশন।  
একটি সর্বভারতীয় সংবাদমাধ্যমে প্রকাশিত প্রতিবেদন অনুযায়ী, দিল্লি মেট্রো রেল কর্পোরেশন সম্প্রতি একটি সিদ্ধান্ত নিয়েছে। সিদ্ধান্তে ঠিক হয়েছে, ১৫ কেজি ওজনের বেশি ব্যাগ নিয়ে চলাফেরা করা যাবে না মেট্রোয়। জানা গিয়েছে, কয়েকদিন আগে ব্যাগ স্ক্যানিং-এর জন্য একটি বিশেষ মেশিন বসানো হয়েছে দিল্লির মেট্রো স্টেশনগুলিতে। ‘ইউ’ আকৃতির এই মেশিন বেশি ওজনের ব্যাগ নিয়ে যাওয়া হলে আটকে দেবে।

এই বিষয়ে অন্যান্য খবর

হত্যার অভিযোগে গ্রেফতার দিল্লির ক্রিকেটার ‘ধোনি’!


তবে শুধু ওজন নয়। বেঁধে দেওয়া হয়েছে ব্যাগের উচ্চতা, দৈর্ঘ্য় ও প্রস্থও। নির্দেশিকায় বলা হয়েছে— ব্যাগের উচ্চতা ২৫ সেমি, দৈঘ্য ৬০ সেমি ও প্রস্থ ৪৫ সেমির মধ্যে রাখতে হবে।
আপতত ২০টি মেট্রো স্টেশনের মধ্যে ১৫টি স্টেশনে এই পদ্ধতি চালু হবে। যাত্রী-নিরাপত্তার কথা মাথায় রেখেই এই সিদ্ধান্ত বলে জানা গিয়েছে। সেই সঙ্গে মেট্রো স্টেশনগুলিতে নিরাপত্তার জন্য সিআইএসএফ মোতায়েন করা হবে বলে খবর। 
আপাতত দিল্লি মেট্রো এই পদ্ধতি চালু করলেও অদূর ভবিষ্যতে কলকাতাতেও এই দৃশ্য দেখা যাবে কি না সেটা সময়ই বলবে।